Դանյա Միլոխին

Դանիլա Վյաչեսլավի Միլոխին (ռուս.՝ Дани́ла Вячесла́вович (Дáня) Мило́хин, դեկտեմբերի 6, 2001(2001-12-06), Օրենբուրգ, Ռուսաստան) (դեկտեմբերի 6, 2001(2001-12-06), Օրենբուրգ, Ռուսաստան), ավելի հայտնի Դանյա Միլոխին անվամբ, ռուս վիդեոբլոգեր (տիկտոկեր), երաժիշտ։


== Կենսագրություն ==
Դանյա Միլոխինը ծնվել է 2001թվականի դեկտեմբերի 6-ին Օրենբուրգ քաղաքում։ Հայրը և մայրը բաժանվել են, երբ նա երեք տարեկան էր։ Դանյան և իր մեծ եղբայրը՝ Իլյան, հայտնվել են մանկատանը։

Մայրս ասաց, որ չի կարող ինձ և եղբորս տանել իր հետ և մեզ տվեց խնամակալության։ Մենք թափառում էինք ինչ-որ առողջարաններում, հետո գնացինք մանկատուն։
Մանկատանը նրանք մնում են մինչև 13 տարեկանը, հետո Տյուլենևների ընտանիքը որդեգրում է նրանց։ Սկզբում Տյուլենևները ապրում էին Օրենբուրգից 100 կիլոմետր հեռավորության վրա, հետո երբ իրենց արձակուրդն անցկացրին Անապայում, հավանեցին և տեղափոխվեցին Կրասնոդար։
Ի տարբերություն Իլյայի, ով մանկատանը դարձել էր շախմատի սպորտի վարպետի թեկնածու (սպորտը շարունակելու ցանկության պատճառով նույնիսկ չէր ուզում մանկատունը լքել, սակայն երբ հնարավորություն է ստեղծվում տեղափոխվել խնամատար ընտանիք, Դանյան ստիպված էր համոզել նրան), Դանյան ոչ ուսման, ոչ սպորտի նկատմամբ հետաքրքրություն չէր ցուցաբերում (ըստ "Առաջին երաժշտություն" հեռուստաալիքին տված հարցազրույցի՝ հոկեյով նա դեռ մանուկ հասակից է զբաղվել):
«ТНТ Music»-ի հետ հարցազրույցում Դանյան` խոսելով ուսման մասին, ասել է.

13 տարեկանից վստահ էի,  որ կդառնամ հայտնի։ Ես չէի ուզում սովորել, ոչ այն պատճառով, որ դա անհրաժեշտ չէ, դա անհրաժեշտ է, բայց իմ համար այն անհետաքրքիր էր։ Հարյուր տոկոսով վստահ էի, որ բլոգինգում ամեն ինչ կստացվի։ Ինձ համար կարևոր չէր, թե երբ։ Գիտեի, որ վաղ թե ուշ դա տեղի կունենա։
13 տարեկանում փորձել է ալկոհոլ, սուպերմարկետներից սնունդ գողացել։

Մենք սուպերմարկետներից հաց, հավ և շատ բաներ էինք տանում։ Այն մի ամբողջ արվեստ է, իր առանձնահատկություններով։ Եվ ես փախա տանից, սկսեցի խմել, ծխել։ Կարծում եմ՝ իմ խնամակալները պատրաստ չէին նման խնդիրների։ Նրանք դրանց նույնիսկ չէին սպասում։
Դպրոցից հետո եղբոր հետ գնում է տեղական ուսումնարան, որն ի վերջո այդպես էլ չի ավարտում։ Ինչպես պատմել են ՌԻԱ Նովոստի-ին, ապրել է այն ժամանակ «հանրակացարանում կամ փողոցում» և «եղել է ժամանակ, երբ նա սննդի համար գումար չի ունեցել»16 տարեկանում թմրամոլ է եղել։ («360°» հեռուստաալիքի տվյալներով՝ ավելի ուշ նրան հաջողվել է հաղթահարել կախվածությունը):
2019 թվականից սկսել է  Տիկ Տոկ-ում տեսանյութեր հրապարակել։ Այդ ժամանակ նա դեռ ապրում էր Անապայում և աշխատում էր մատուցող, հետո տեղափոխվում են Մոսկվա։
2020 թվականի մարտին հիմնադրել է տիկտոկերական թիմ (այսպես կոչված՝ տիկ-տոկ Հաուս կամ տիկ-տոկերների տուն) որը կոչվում է  Dream Team House: 
Որոշում է իրեն փորձել երաժշտության մեջ և կարանտինի ընթացքում թողարկում է «Я дома» երգը։ Տիկ Տոկում երգը դարձավ շատ սիրված և նկարահանվեց հազարավոր տեսահոլովակներ։ Բացի այդ մայիսի 6-ին Յություբում ներկայացնում է երգի տեսահոլովակը, որը արագորեն հավաքում է միլիոնավոր դիտումներ։

Ոչ մի փորձ չի եղել։ Ինձ հետաքրքիր էր մի բան, որը ես նախկինում չէի փորձել։ Ես ցանկանում էի ձայնագրել երգ և կարանտինը ինձ օգնեց այդ հարցում։ «Я дома» երգը մենք գրել ենք մեր թիմի հետ և դա տևել է մեկ օր։ Եվ թնդանոթը պատրաստ էր։
Հունիսին հանրությանը ներկայացրեց իր, Տիմատիի և Ջիգանի աշխատանքը՝ «Хавчик» երգը։
Այդ նույն ամսվա վերջին թողարկեց մեկ այլ երգ՝  «Подонок»:
Սեպտեմբերի 6-ին հանրությանն է ներկայացնում արդեն 3-րդ երգը՝ «Лав»: Սեպտեմբերի 30-ին հեռարձակվեց նաև տեսահոլովակը, որի գլխավոր հերոսուհին Յուլյա Գավրիլինան էր։
Սեպտեմբերի 7-ին թողարկվել է «Дико тусим» երգի տեսահոլովակը, որը Դանյան ձայնագրել Է Նիկոլայ Բասկովի հետ։
2020 թվականի սեպտեմբերի կեսին Դանյան իր Տիկտոկյան էջում ուներ ավելի քան 7 ու կես մլն  բաժանորդ, իսկ Ինստագրամ-ում՝ 2 մլն։
2020 թվականի սկզբին հայտնի դարձավ, որ Դանյա Միլոխինը հանդիպում է ռուս տիկտոկեր Յուլյա Գավրիլինայի հետ։ Երկար ժամանակ իրենց հարաբերությունները գաղտնի պահելուց հետո նրանք 2020 թվականի սեպտեմբերին վերջնականապես հայտարարեցին, որ նրանք հանդիպում են։


== Սկավառակագրություն ==


=== Երգեր ===


== Ծանոթագրություններ ==